《书西厦时洪武丙寅沿海筑城》
元代·王逢

床头鸱卧久空金，壁上蜗行尚有琴。孺子成名狂阮籍，霸才无有老陈琳。

虹霓气冠登莱市，蝙蝠群飞顾陆林。环海烟沙翻万锸，连村霜月抱孤衾。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。